55. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ. 5659/445 της 10/20 Οκτ. 1977 (ΦΕΚ Β΄ 1050) Περί εγκρίσεως νέου εντύπου διασαφήσεως εξαγωγής και δηλώσεως-αιτήσεως. Έχοντας υπόψη: α)Τις διατάξεις των άρθρ. 70 και 133 παρ. 2 του Νόμ. 1165/18 «περί τελωνειακού Κώδικος». β)Τις διατάξεις του νόμ. 2861/54 «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων». γ)Τις διατάξεις της αριθ. Τ. 1371/47/10.3.70 αποφάσεώς μας (ΕΔΥΟ 42/70) «περί της τηρητέας διαδικασίας κατά την εξαγωγή εγχωρίων προϊόντων και διαρρυθμίσεως των σχετικών εντύπων». δ)Τις προτάσεις της ομάδας εργασίας που συστήθηκε με την Τ. 5901/509/16.12.76 απόφασή μας, για τη μελέτη και επεξεργασία Διεθνών Τελωνειακών Συμβάσεων. ε)Την ανάγκη αναπροσαρμογής και απλουστεύσεως των ήδη χρησιμοποιουμένων εντύπων, για τη μεγαλύτερη εξυπηρέτηση της Υπηρεσίας και διευκόλυνση του εξαγωγικού εμπορίου, αποφασίζουμε: 1.Καταργούμε το έντυπο της Διασαφήσεως Εξαγωγής που καθιερώθηκε με το άρθρ. 1 της Τ. 1371/47/1970 αποφάσεώς μας (ΕΔΥΟ 42/70) και αντ’ αυτού εγκρίνουμε: α)Νέο έντυπο με τίτλο «Διασάφηση Εξαγωγής». β)Νέο έντυπο με τίτλο «Δήλωση-Αίτηση» του εξαγωγέα. (Αντί για τη σελ. 202,15) Σελ. 202,15(α) Τεύχος 699-Σελ. 35 - 342 Τελωνειακός Κώδικας 30.Β.α.54-55 2.Το νέο έντυπο της «Διασαφήσεως Εξαγωγής» με Κωδικό Αριθμό (Κ.Α.) Τ.05.01, έχει τη μορφή πολυτύπου υπό στοιχ. Α, Β και Γ, με σχήμα για όλα τ’ αντίτυπά του το ίδιο και διαστάσεις (Α4) 210x297 χιλιοστά. Το υπό στοιχ. Α αντίτυπο, χρησιμοποιείται ως κύριο παραστατικό έγγραφο εξαγωγής, «Διασάφηση Εξαγωγής». Το Β, ως άδεια φορτώσεως εξαγομένων εμπορευμάτων και το Γ΄, για τη Μηχανογραφική Υπηρεσία Φορολογίας. 3.Το νέο έντυπο της «Δηλώσεως-Αιτήσεως» του εξαγωγέα, περί των χρησιμοποιηθεισών πρώτων υλών για τη μεταποίηση και εξαγωγή, έχει Κωδικό Αριθμό (Κ.Α.) Τ-05.21 και προσαρτάται, μετά τη συμπλήρωση και υπογραφή του από τον εξαγωγέα, στο υπό στοιχ. Α αντίτυπο της «Διασαφήσεως Εξαγωγής». 4.Και τα δύο νέα έντυπα, τόσο της «Διασαφήσεως Εξαγωγής», όσο και της «Δηλώσεως-Αιτήσεως» του εξαγωγέα, θα εκτυπώνονται από το Εθνικό Τυπογραφείο. Η διασάφηση εξαγωγής θα τυπώνεται και θα διατίθεται σε δέσμες των 50 τριπλοτύπων Α, Β και Γ, για να καθίσταται ευχερής η απόσπαση και διάθεση τούτων στους εξαγωγείς κατά τριπλότυπα, ως και η συμπλήρωσή τους απ’ αυτούς, κατά προτίμηση δια γραφομηχανής με τη βοήθεια αποτυπωτικού χάρτου (καρμπόν). Η δήλωση-αίτηση του εξαγωγέα θα τυπώνεται και θα διατίθεται σε δέσμες των 100 φύλλων χρώματος κυανού, για να διακρίνεται ευκρινώς από τη διασάφηση εξαγωγής στην οποία θα προσαρτάται. 5.Κατά τα λοιπά και ιδίως σε ό,τι αφορά στη συμπλήρωση του πολυτύπου εντύπου Α, Β και Γ της «διασαφήσεως εξαγωγής», ως και της «δηλώσεωςαιτήσεως» του εξαγωγέα, ισχύουν τα διαλαμβανόμενα στο άρθρ. 1 της αριθ. Τ. 1371/47/70 αποφάσεώς μας. 6.Ως ημέρα ενάρξεως χρησιμοποιήσεως των νέων ως άνω εντύπων ορίζεται η πρώτη Ιαν. 1978. Η απόφαση αυτή να δημοσιευθεί στην Εφημερίδα της Κυβερνήσεως. 